
РАЗДЕЛ I. УСЛОВИЯ ЗА УЧАСТИЕ В ПРОЦЕДУРАТА
Настоящата обществена поръчка се възлага чрез провеждане на ограничена процедура, съгласно чл. 18, ал. 1, т. 2 от ЗОП във връзка с чл. 19, ал. 3 и чл. 160 от ЗОП. 
Процедурата се провежда на двe фази:
Първа фаза – Подаване на заявления за участие и провеждане на предварителен подбор; 
Втора фаза – Подаване на оферта и определяне на изпълнител
Всяко лице може да подаде заявление за участие в първата фаза на ограничената процедура, в което трябва да представи исканата от възложителя информация относно липсата на основания за отстраняване и съответствието му с критериите за подбор. В първата фаза кандидатите нямат право да подават оферти.
Във втората фаза на ограничената процедура оферти подават само кандидатите, които възложителят е поканил след проведения предварителен подбор.


II. ОСНОВАНИЯ ЗА ОТСТРАНЯВАНЕ
Основанията за отстраняване на кандидатите са посочени в раздел VI.3) Допълнителна информация от Обявлението.
Ценови предложения за изпълнение на поръчката, които превишават 0.54 лв. без ДДС за 1 (един) брой боеприпас ще бъдат отхвърлени и участниците ще бъдат отстранени от участие в процедурата.
III. КРИТЕРИИ ЗА ПОДБОР 
Критериите за подбор на кандидатите са посочени в раздел III.2.1) от Обявлението.

IV. КРИТЕРИЙ ЗА ВЪЗЛАГАНЕ
Обществената поръчка се възлага въз основа на икономически най-изгодна оферта. Критерият за определяне на икономически най-изгодната оферта е „най-ниска цена” при пълно съответствие на предлаганите технически параметри със заложените в техническата спецификация на възложителя.

В ценовото си предложение участникът посочва предлаганата от него цена без ДДС за 1 брой боеприпас кал. 9х18 мм ‘‘FMJ’’. Посочената цена да е в български лева с включени всички разходи, франко мястото на изпълнение на поръчката.

	Комисията оценява офертите съгласно предложената цена без включен ДДС. Когато в процедурата участват едновременно лица, които са регистрирани по ЗДДС и лица, които не са регистрирани по ЗДДС, с цел обективното и равнопоставено сравнение и класиране на кандидатите преди оценка на офертите комисията добавя нормативно установения процент ДДС към цените без ДДС на регистрираните по ЗДДС кандидати и закръгля получената цена с ДДС до втория знак след десетичната запетая съгласно математическото правило за закръгляване.






V. ОБЩИ ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ЗАЯВЛЕНИЕТО ЗА УЧАСТИЕ И ОФЕРТАТА ПРИ ОГРАНИЧЕНА ПРОЦЕДУРА
Кандидат в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която то е установено.
Всяко лице може да подаде заявление за участие в ограничената процедура.
Оферти подават само кандидати, които възложителят е поканил след проведен предварителен подбор на заявленията им за участие, за съответствието им с критериите за подбор.
Всеки участник има право да представи само една оферта.
Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие и оферта.
В обществената поръчка едно физическо или юридическо лице може да участва само в едно обединение.
Свързани лица не могат да бъдат самостоятелни кандидати в една и съща процедура.
Кандидатите/участниците могат да посочват в заявленията за участие или офертите си информация, която смятат за конфиденциална във връзка с наличието на търговска тайна. Когато са се позовали на конфиденциалност, съответната информация не се разкрива от възложителя.
Участниците не могат да се позовават на конфиденциалност по отношение на предложенията от офертите им, които подлежат на оценка.
Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях да не са налице основания за отстраняване от процедурата.
Документите, свързани с участието в процедурата, се представят в запечатана непрозрачна опаковка, върху която се посочват:
1.наименованието на кандидата/участника, включително участниците в обединението, когато е приложимо;
2. адрес за кореспонденция, телефон и по възможност - факс и електронен адрес;
3. наименованието на поръчката. 
Заявленията се подават всеки работен ден от 08:30 ч. до 12.00 и от 13.00 до 17:30 ч., най-късно до часа и датата, посочени в обявлението за обществената поръчка.
Офертите се подават всеки работен ден от 08:30 ч. до 12.00 и от 13.00 до 17:30 ч., най-късно до часа и датата, посочени в поканата на възложителя.
Заявленията или офертите се подават на следния адрес: 
Дирекция „Управление на собствеността и социални дейности” – Министерство на вътрешните работи, 
гр. София, ул. „Княз Борис І“ № 124
Ако кандидатът/участникът изпраща заявление или оферта, чрез препоръчана поща или куриерска служба, разходите са за негова сметка. В този случай той следва да изпрати заявлението или офертата така, че да обезпечи пристигането на посочения от Възложителя адрес преди изтичане на срока за подаване на заявленията или офертите. Рискът от забава или загубване на заявлението или офертата е за кандидата/участника. Възложителят не се ангажира да съдейства за пристигането на заявлението/офертата на адреса и в срока определен от него.
Когато документите, свързани с участието в процедурата, се представят от упълномощен от кандидата/участника представител, опаковката със заявлението/офертата следва да бъде придружена с пълномощно на представителя. 
Заявленията или офертите се подават в запечатана, непрозрачна, с ненарушена цялост опаковка и с надпис:
	ДО
ДИРЕКЦИЯ „УПРАВЛЕНИЕ НА СОБСТВЕНОСТТА И СОЦИАЛНИ ДЕЙНОСТИ” – МИНИСТЕРСТВО НА ВЪТРЕШНИТЕ РАБОТИ
гр. София, ул. „Княз Борис І“ № 124

	ЗАЯВЛЕНИЕ/О Ф Е Р Т А
за участие в ограничена процедура за възлагане на обществена поръчка с предмет:

"ДОСТАВКА НА БОЕПРИПАСИ, КАЛ. 9Х18 мм. "FMJ"

	________________________________________________
име на кандидата
________________________________________________
 пълен адрес за кореспонденция
________________________________________________
лице за контакт, телефон, факс и електронен адрес



До изтичане на срока за получаване на заявленията за участие или офертите всеки кандидат може да промени, допълни или оттегли заявлението или офертата си. Оттеглянето прекратява по-нататъшното участие на кандидата в процедурата. Допълнението и промяната трябва да отговарят на изискванията и условията за представяне на първоначалното заявление или оферта, като върху плика бъде отбелязан и текст „Допълнение / Промяна на заявление /оферта / с входящ номер/”.
При подаване на заявленията за участие или офертите и приемането им върху опаковката се отбелязва входящ номер, дата и час на постъпване и посочените данни се отбелязват във входящ регистър.
За подаването на заявлението или офертата на кандидата/участника се издава документ.
Заявления за участие или оферти, които са представени след крайния срок за подаването им или са в незапечатана опаковка или в опаковка с нарушена цялост, се вписват в регистъра и се връщат на подателя незабавно.
Забележки: 
1.  Всички документи се представят в един екземпляр, освен ако не е посочено друго.
2. Всички документи следва да бъдат на български език. В случай, че част от необходимите документи са съставени на чужд език, същите следва да бъдат приложени към заявлението или офертата с превод на български, съгласно настоящите указания, подписани от лицето извършило превода.
3. Всички копия на документи, съдържащи се в заявлението или офертата, следва да бъдат заверени. Заверено от кандидата/участника копие на документ означава: документът да е заверен с гриф “Вярно с оригинала” и да съдържа подпис на заверяващото го лице. 
4. По документите не се допускат никакви вписвания между редовете, изтривания или корекции, освен ако са заверени с подпис на лицето, което подписва.

СЪДЪРЖАНИЕ НА ОПАКОВКАТА ПРИ ПОДАВАНЕ НА ЗАЯВЛЕНИЕТО ЗА УЧАСТИЕ
Всяко лице може да подаде заявление за участие в ограничената процедура.
Опаковката включва следните документи:
1. Списък на представените документи (образец № 1);
2. Декларация по чл. 106, ал.1, т.2 от ППЗОП
3. Декларации за обстоятелствата по чл. 157, ал. 1 от ЗОП
4. Декларации за обстоятелствата по чл. 157, ал. 2, т. 1, т. 2 и т. 4 от ЗОП
5. Декларация по чл. 69 и § 2, ал. 1 от Допълнителните разпоредби на Закон за противодействие на корупцията и за отнемане на незаконно придобитото имуществo   
6. Заверено копие от валиден Лиценз за износ и внос на продукти, свързани с отбраната, издаден на основание чл. 6, ал. 1 от Закона за експортния контрол на продуктите, свързани с отбраната и на изделията и технологиите с двойна употреба или разрешения за производство или търговия, издадени по реда и условията на Закона за оръжията, боеприпасите, взривните вещества и пиротехническите изделия.
7. Декларация за липса на свързаност с друг кандидат в процедурата
		8. Декларация по чл. 3, т. 8 и чл. 4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици.

9. При кандидати/участници обединения – копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващ.
Когато кандидат в процедурата е обединение, което не е юридическо лице, документите по т. 2, 3, 4 и 8 се представят за всяко физическо лице или юридическо лице, включено в обединението. Документите по т. 6 се представят само за участниците, чрез които обединението доказва съответствието си с критериите за подбор.
Декларациите по т. 3 се представят от всяко от лицата, които представляват кандидата, лицата, които са членове на управителни или надзорни органи на кандидата, други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.
Когато кандидатът е юридическо лице, декларациите по т. 4 могат да се представят само от едно от лицата, които могат самостоятелно да представляват кандидата.
В декларациите по т. 3 и т. 4 се включва и информация относно публичните регистри, в които се съдържат посочените обстоятелства или компетентен орган, който съгласно законодателството на държавата, в която кандидатът е установен, е длъжен да предоставя информация за тези обстоятелства служебно на възложителя.
Кандидатите са длъжни да уведомят писмено възложителя в 3-дневен срок от настъпване на обстоятелство по чл. 157, ал. 1, чл. 157, ал. 2, т. 1, т. 2 и т. 4 или чл. 101, ал. 11 от ЗОП. 
При поискване от страна на възложителя кандидатите са длъжни да представят изчерпателно всяка необходима информация относно правно-организационната форма, под която осъществяват длъжността си, както и списък на всички задължени лица по смисъла на чл. 157, ал. 4 от ЗОП.
СЪДЪРЖАНИЕ НА ОПАКОВКАТА ПРИ ПОДАВАНЕ НА ОФЕРТАТА
Оферти подават само кандидати, които възложителят е поканил след проведен предварителен подбор на кандидатите, подали заявления за участие.
Опаковката включва следните документи:
1. Опис на представените документи (образец № 1.1);
2. Техническо предложение:
2.1. Документ за упълномощаване, когато лицето, което подава офертата, не е законният представител на кандидата;
2.2. Предложение за изпълнение на поръчката (образец № 7);
2.3. Декларация за съгласие с клаузите на проекта на договор (образец № 8);
2.4. Декларация за срока на валидност на офертата - (образец № 9);
3. Ценовото предложение в отделен запечатан непрозрачен плик с надпис „Предлагани ценови параметри” (образец № 10)
Извън плик с надпис: ,,Предлагани ценови параметри‘‘ не трябва да е посочена никаква информация относно цената.
4. Ако е приложимо, декларация за подизпълнителите, която включва:
4.1.  вида и дела на работите, които ще бъдат възложени на подизпълнители, и/или
4.2. предложените подизпълнители и документи, с които се доказва спазването на изискванията за подбор за всеки от тях съобразно вида и дела на тяхното участие (ако е приложимо), както следва:
4.2.1. Декларации за обстоятелствата по чл. 157, ал. 1 от ЗОП за подизпълнителите.
4.2.2. Декларации за обстоятелствата по чл. 157, ал. 2, т. 1, т. 2 и т. 4 от ЗОП за подизпълнителите.
4.2.3. Декларация от подизпълнители за поетите задължения.
		4.2.4.	Декларация по чл. 3, т. 8 и чл. 4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици – от подизпълнителя.
		4.2.5. Декларация по чл. 69 и § 2, ал. 1 от Допълнителните разпоредби на Закон за противодействие на корупцията и за отнемане на незаконно придобитото имущество.
[bookmark: _GoBack]		4.2.6. Заверено копие на валиден лиценз за износ и внос на продукти, свързани с отбраната, издаден по реда на чл. 6, ал. 1 от Закона за експортния контрол на продуктите, свързани с отбрана и на изделията и технологии с двойна употреба или разрешения за производство или търговия, издадени по реда и условията на Закона за оръжията, боеприпасите, взривните вещества и пиротехническите изделия. 

VI. ДРУГИ УКАЗАНИЯ
	За въпроси, отнасящи се до провеждането на процедурата и подготовката на заявленията за участие и офертите от кандидатите, които не са посочени в настоящите указания, се прилага Закона за обществените поръчки и подзаконовите нормативни актове по прилагането му.
VII. ОБРАЗЦИ И УКАЗАНИЯ ЗА ПОДГОТОВКАТА ИМ
1. Списък на документите и информацията, съдържащи се в опаковката, подписан от кандидата (Образец № 1  и Образец № 1.1)
2. Декларация по чл. 106, ал.1, т.2 от ППЗОП (Образец № 2) се представя в оригинал.
3. Декларация за обстоятелствата по чл. 157, ал. 1 от ЗОП (Образец № 3) се представя в оригинал.
4. Декларация за обстоятелствата по чл. 157, ал. 2, т. 1, т. 2 и т.4 от ЗОП (Образец № 4) се представя в оригинал.
5. Декларация за липса на свързаност с друг кандидат в процедурата (Образец № 5) се представя в оригинал.
6. Декларация по чл. 69 и § 2, ал. 1 от Допълнителните разпоредби на Закон за противодействие на корупцията и за отнемане на незаконно придобитото имущество (Образец № 6) се представя в оригинал.
7.  Предложение за изпълнение на поръчката (Образец № 7) се представя в оригинал.
8. Декларацията за съгласие с клаузите на проекта на договор (Образец № 8) се представя в оригинал.
9. Декларация за срок на валидност на офертата (Образец № 9). Документът се представя в оригинал. Срокът на валидност на офертата е посоченото от възложителя в обявлението за поръчка време, през което кандидатите са обвързани с условията на представените от тях оферти.
10. Ценово предложение (Образец № 10). Документът се представя в оригинал.
Участникът предлага цена в лева без ДДС за 1 (един) брой боеприпас, с включени всички разходи, франко мястото на изпълнение на поръчката. 
Ако участник не е регистрирано по ЗДДС лице, той задължително посочва това обстоятелство в забележка към ценовото си предложение.
В случай, че участникът е нерегистрирано лице по ЗДДС при оценка на офертите се взима посочената от кандидата цена като крайна. 
11. Декларация за подизпълнители (Образец № 12). Документът се представя в oригинал.
12. Декларация от подизпълнителя за поетите задължения (Образец № 13).
Документът се представя в оригинал, в случай че участникът ще ползва подизпълнители.
13. Декларация по чл. 3, т. 8 и чл. 4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици (Образец № 14).
14. Банкова гаранция за изпълнение на договора (Образец № 15). Документът се представя в оригинал от участника, избран за изпълнител преди подписване на договора, ако същият е избрал тази форма на гаранция за изпълнение на договора.

ПРИЛОЖЕНИЯ – ОБРАЗЦИ НА ДОКУМЕНТИ
1. Образец № 1 и Образец № 1.1 – Списък на представените документи
2. Образец № 2 – Декларация по чл.106, ал.1, т.2 от ППЗОП
3. Образец № 3 – Декларация за обстоятелствата по чл. 157, ал. 1 от ЗОП
4. Образец № 4 – Декларация за обстоятелствата по чл. 157, ал. 2, т. 1, т. 2 и т. 4 от ЗОП
5. Образец № 5 – Декларация за липса на свързаност с друг кандидат в процедурата
6. Образец № 6 – Декларация по чл. 69 и § 2, ал. 1 от Допълнителните разпоредби на Закон за противодействие на корупцията и за отнемане на незаконно придобитото имущество
7. Образец № 7 – Предложение за изпълнение на поръчката
8. Образец № 8 – Декларация за  съгласие с клаузите на проекта на договор
9. Образец № 9 – Декларация за срок на валидност на офертата
10. Образец № 10 – Ценово предложение
11. Образец № 11 – Проект на договор
12. Образец № 12 – Декларация за подизпълнители
13. Образец № 13 – Декларация от подизпълнители за поетите задължения
14. Образец № 14 – Декларация по чл. 3, т. 8 и чл. 4 от Закона за икономическите и финансовите отношения с дружествата регистрирани в юрисдикции с преференциален данъчен режим контролираните от тях лица и техните действителни собственици
15. Образец № 15 - Банкова гаранция за изпълнение на договора

